
АНОТАЦИЯ

                История на изобразителното изкуство е дисциплина, която се изучава един семестър  факултативно и избираемо в бакалавърска степен на специалностите  Педагогика на обучението по музика, Изпълнителско изкуство- класически инструменти и класическо пеене, Изпълнителско изкуство- поп и джаз, Българска народна хореография- редовна и задочна форма на обучение, Балетна педагогика- задочна форма на обучение, Изпълнителско изкуство- народни инструменти и народно пеене.
               Целта на курса е да се получат най-основни познания за етапите на развитие на процесите в историята на световното изобразително изкуство – от първите прояви на художествена дейност (праисторическото изкуство), през възникването на първите цивилизации (Шумер и Акад), източните цивилизации (Асирия, Вавилон, Персия), Древен Египет, античните цивилизации (Гърция, Рим), византийското изкуство, Западноевропейското средновековно изкуство с различните им стилове и етапи, Ренесансовата епоха, изкуството на бароковата епоха, изкуството от Просвещението, стиловете от началото на 19 век, основните художествени течения от края на 19 век и първата половина на 20 век.

ПРОГРАМА НА КОНТРОЛНИТЕ ПРОВЕРКИ

Оценката на студентите по дисциплината История на изобразителното изкуство в специалност БНХ – редовна форма на обучение се оформя въз основа на:

– писмена разработка по избрана тема. 

Писмената разработка има за цел да се систематизират и изложат в писмен вид знанията на студента по предварително обсъдена с преподавател тема. 

КРИТЕРИИ ЗА ОЦЕНЯВАНЕ

Отлична и много добра оценка получават студентите, които:
– познават различни артефакти в исторически план и се ориентират в основните характеристики на епохи, контексти и художествени стилове;– умеят да анализират и синтезират резултатите на своите наблюдения;
– разполагат изучавания материал в съответния социокултурен контекст; 
– умеят да се изказват ясно и аргументирано както в устно изказване, така и писмено, да формулират тези, да открояват специфичните проблеми;
– умеят да аргументират изложение и обобщение; 
– притежават висока езикова и дискусионна култура и я развиват.

Решението за оценка между „отличен“ и „много добър“ е в зависимост от степента на усвоените и развитите знания и компетентности.

Добра и средна оценка получават студентите, които:

– разполагат със свод от фактологични натрупвания, който трябва да бъде достатъчен в бъдещата им работа на специалисти;

– успяват да следват логическата конструкция на поставените проблеми, но невинаги са в състояние да очертаят сами генезиса на даден проблем и да изградят работна хипотеза за неговото развитие;

– разбират същността на явленията и са в състояние да набележат основни принципи в тяхното формиране;

– разполагат с известни аналитични умения, но невинаги успяват да синтезират конкретните си наблюдения върху явленията и проблемите;

Решението за оценка между „добър“ и „среден“ е в зависимост от степента на усвоените и развитите знания и компетентности.

УЧЕБНА ПРОГРАМА

